=== Flytning til London ===
Lord flyttede til [[London]] i 1959-60, opsat på en skuespilkarriere og startede på [[Central School of Speech and Drama]] på Londons [[Swiss Cottage]]. Mindre roller fulgte, og Lord fortsatte med at spille klaver og orgel på [[natklub]]ber og som sessionsmusiker for at tjene til føden. Han startede sin band-karriere i London i 1960 med jazzensemblet [[The Bill Ashton Combo]]. [[Bill Ashton]] blev en central personlighed inden for jazz-uddannelse i Storbritannien, idet han skabte, hvad senere blev til [[National Youth Jazz Orchestra]]. Mellem 1960 og 1963, skiftede både Lord og Ashton til Red Bludd's Bluesicians (også kendt som ''The Don Wilson Quartet''). Sidstnævnte havde sangeren [[Art Wood|Arthur "Art" Wood]] som forsanger. Wood havde tidligere sunget med [[Alexis Korner]]s [[Blues Incorporated]], og var en ung personlighed i den britiske blues-bevægelse. I denne periode spillede Lord keybord på [[The Kinks]] single-hit med den stilskabende "[[You Really Got Me]]" fra 1964, som opnåede en førsteplads på de engelske hitlister.<ref>[http://www.thehighwaystar.com/interviews/lord/jl19890100.html Jon "Lord's Purple Reign"] Joe Lalaina, Modern Keyboard Magazine, januar, 1989. (Arkiveret på ''[http://thehighwaystar.com "The Highway Star"]'' Deep Purple Fan site.), hentet 23/5-2013 {{en sprog}}</ref>
Organisationer